Tengening dollarga nisbatan qiymati keyingi ikki yil ichida ilk bor tushdi

KASE valyuta birjasidagi kunduzgi savdolar natijalari bo‘yicha Qozog‘iston valyutasining qiymati bir dollarga 347,14 tengeni tashkil etdi, deb xabar berdi Tengrinews.kz. 


Tonggi savdolarda kurs  346,98 tengeni tashkil etgandi. Bunda minimal narx bir dollarga 346,85 tenge, maksimal narx 347,41 tenge darajasida qayd etildi.


Qayd etish doiz, 2016 yil 12 avgustda Qozog‘iston valyutasi bir dollar uchun 347,18 tengega teng bo‘lgandi.


Kurs.kz’ning ma'lumot berishicha, valyuta almashtiruv shoxobchalarida bir dollar 346,7-347,1 tenge atrofida sotilmoqda.